GiliGold/VAD_KnessetCorpus huggingface dataset:
דינה דומיניץ:
 יש עומס בקרב בקרי הגבול, יש בעיה של משאבי אנוש וכוח אדם ויש שם מחסור מאוד גדול ועומס רב ולכן, אנחנו מניחים שיש לא מעט קורבנות סחר שאנחנו מפספסים ושכן נכנסים לישראל, וגם אלה שמלכתחילה לא הובאו כקורבנות סחר, מאחר ושמענו עכשיו שאין להן אפשרות לעבוד או לחלקן אין אפשרות לעבוד כחוק בישראל, החשש שלי גם בכובע השני שלי, כמי שאמונה על הנושא של המאבק בזנות הוא שלצערנו, אנחנו מתחילים לראות תופעות כאלה שרובן נשים, שיאלצו לעסוק בזנות באופן הישרדותי, ואנחנו גם יודעים שיש מאמצים לא מעטים של גורמים עברייניים פה לשאוב אותם לעולם הזה ולהציע להן כסף קל ומהיר לכאורה
דינה דומיניץ:
      זה החשש שלי ולכן גם כינסנו את הצוות הבין-משרדי וגם את רשות האוכלוסין וקיימנו דיונים בנושא הזה כדי לחשוב איך אנחנו יכולים כן לאפשר להם לעבוד בעבודה נורמטיבית ולא לאלץ אותן או לפחות לייצר אקלים שיעודד אותן לפנות לאפיקים של ניצול מיני וזנות בתוך ישראל כי המדינה משקיעה בזה הרבה מאוד מאמצים, להוציא את הנשים הישראליות מהזנות בישראל ולשקם אותן, ואנחנו לא רוצים ביד השנייה להכניס אוכלוסיות חדשות לתוך המעגל הזה
מיקי לוי:
תודה רבה לך על הדברים החשובים
מיקי לוי:
 זה חלק מהחשש של ה-14,000, שלא מאפשרים להן לעבוד, אם הן כבר שוהות פה
מיקי לוי:
 ועוד פעם, אני מדבר על הלב היהודי, על חובתנו כעם היהודי, שאם הן כבר פה – לא לתת להן להתגלגל לצד הזה, האפל, של העשייה
מיקי לוי:
 אנחנו נביא את זה גם כן בחשבון
מיקי לוי:
     ברוך הבא, בוקר טוב
אליהו מרידור:
בוקר שלנו, למי שלא יודע, צוהרים טובים למי שהצליח לישון בלילה
אליהו מרידור:
 אני מבקש לברך את אדוני היושב-ראש על היוזמה החשובה
אליהו מרידור:
 אני מתכוון להמשיך ולקדם את הנושא המאוד חשוב הזה אצלי בוועדה והנחיתי את מנהלת הוועדה שלי להתארגן לטובת העניין, ואני מקווה שנצליח לעשות את זה עוד לפני הפגרה
אליהו מרידור:
     השאלה שאני מבקש לדעת היא האם יש איזה שהוא אפיון, והשאלה מופנית גם אליך, מר אדלשטיין היקר, בין מי שפליט לבין מי שמבקש לחסות תחת אותה הגדרה של היותו פליט
מיקי לוי:
אל תטרח, אני עובד על זה כשעה ואין על זה תשובה
אליהו מרידור:
הרב גפני עיכב אותי בוועדת הכספים אז
מיקי לוי:
הנה התשובה: כולם על אשרת תייר
מיקי לוי:
 עורכת הדין לוינזון הביאה איזה שהוא נתון, שמדובר בסדר גודל של 14,000 נשים וילדים ומספר קטן מאוד של - -
אליהו מרידור:
יש 30,000 ומשהו אם אני לא טועה בסך הכול
מיקי לוי:
יש 30,000 על אשרת תייר, מתוכם כאלה שברחו מאימת המלחמה והם במשבצת האקסל שאנחנו מנסים להכניס אותם
מיקי לוי:
 אחרי שהמלחמה ביום מין הימים תסתיים, הם אמורים לחזור לארץ מוצאם
מיקי לוי:
 הם אינם יהודים, ומדינת ישראל, כמדינת העם היהודי עם הלב היהודי, מעניקה להם מקלט וכך ראוי
מיקי לוי:
 אמרתי פעמים רבות שאני רואה את בני עמנו במלחמת העולם השנייה, בשואה, בורחים ממדינה למדינה ואף אחד לא קולט אותם, חובה עלינו, כעם היהודי, לתת להם מקלט, לתת להם מקום עבודה, לתת להם אשרה
מיקי לוי:
 האשרה הייתה ניתנת לחודש, עכשיו היא הוארכה לחודשיים ואנחנו מקווים שיפרסמו את זה באתר, עדין לא פרסמו את זה
מיקי לוי:
 מכיוון שבאירופה האשרה היא בין שנה לשלוש שנים, אני מתכוון להוציא בקשה לשר הפנים להאריך את זה לשישה חודשים
מיקי לוי:
 למה? כי אף אחד לא מוכן לקלוט אותם לשוק העבודה, אפילו לעבודה השחורה, אפילו האפורה, ואז אמרה כאן הגברת - -
אליהו מרידור:
אני לא בטוח שהדברים של אדוני מדויקים כי עבודת כפיים בדרך כלל לא רואה העסקה לאורך זמן ממושך, יש תחלופה גבוהה מעצמה גם אם מדובר בתושב המדינה
אליהו מרידור:
 אז יש איזו שהיא אנומליה מסוימת, אדוני יושב-הראש והנוכחים, בנתונים
אליהו מרידור:
 מצד אחד, כולם בהגדרה של אשרת תייר, מצד שני אנחנו יודעים שהחלק המאורגן שבהם הגיע תוך עניין המלחמה
אליהו מרידור:
 זאת אומרת, הביאו אותם כי הם ביקשו מקלט
מיקי לוי:
יש 14,000 נשים וילדים
אליהו מרידור:
זו הערכה
מיקי לוי:
לא, יש כאן נתונים פחות או יותר מדויקים
מיקי לוי:
 היא אפילו אמרה לי 9,070 ומשהו - -
אורלי לוינזון-סלע:
9,071 נשים, זה מרשות האוכלוסין
אליהו מרידור:
מה הסיבה שההגדרה היא "אשרת תייר" ולא פליט?
מיקי לוי:
אין תשובה
אליהו מרידור:
זאת שאלה ראשונה
יונה שריקי:
בית המשפט העליון נתן תשובה לכך שהם לא פליטים
אורלי לוינזון-סלע:
הוא לא אמר שהם לא פליטים
אליהו מרידור:
מצד אחד, בהמשך לאותה תחושה של אנומליה, אדוני היושב-ראש, אוקראינה וגיאורגיה הוכרזו כמדינות בטוחות, זה מה שאני קיבלתי אצלי בסקירה
שונית שחר:
לפני המלחמה בין אוקראינה ורוסיה
אליהו מרידור:
וההגדרה הזאת לא השתנתה
שונית שחר:
לא, יישמנו לגביהן הליך מהיר
שונית שחר:
 ברגע שפרצה המלחמה באוקראינה, לא יכולנו ליישם הליך מהיר ביחס לאזרחי אוקראינה - -
אליהו מרידור:
ועדין ההגדרה לא השתנתה
שונית שחר:
- - הייתה נהירה של אנשים שהגיעו מאוקראינה לכאן דרך מדינות שלישיות באירופה, וכרגע כול מי שנכנס – קודם כל, לא כול מי שנכנס פנה והגיש טופס בקשה למקלט מדיני
שונית שחר:
 ברגע שפרצה הלחימה מדינת ישראל הכריזה שכול אוקראיני שייכנס לישראל לא יוחזר למדינתו, ובגלל הם עדין מחזיקים באשרות תייר
שונית שחר:
 הרישיונות האלה מוארכים מעת לעת - -
אליהו מרידור:
אני ממש מתנצל אבל אני מכיר נתונים אחרים
אליהו מרידור:
 אני בשבוע שעבר ביקרתי - -
שונית שחר:
לא דיברתי על נתונים, אמרתי באופן כללי לגבי המדיניות
אליהו מרידור:
נתונים, נתונים
אליהו מרידור:
 אבל המדיניות שונה אדוני היושב-ראש, אני מתנצל
מיקי לוי:
חבר הכנסת רביבו, אבל זה הנתון שהביאו לך, גם ההגירה וגם משרד הפנים
אליהו מרידור:
יכולים לתת לי איזה נתונים שרוצים
אליהו מרידור:
 אני ביקרתי בשבוע שעבר בסיור מאוד מכובד, ואני מנצל גם את הבמה הזאת להודות למר אדלשטיין ולצוותו – פגשנו שם בזוגות ואפילו משפחות שהגיעו מאוקראינה והיו צריכים להוכיח את מטרת הגעתם ואת סיבת הגעתם, ומי שלא מצליח להוכיח שהוא אכן תייר תמים, חוזר לאוקראינה אפילו באותו יום
מיקי לוי:
לא, יש להם הפרדה
קריאה:
אף אחד לא מחזיר לאוקראינה
יולי יואל אדלשטיין:
אדוני היושב-ראש, האנשים שמגיעים לא מגיעים מאוקראינה, הם מגיעים ממדינה שלישית כי אין טיסות מישראל לאוקראינה והם מגיעים ואומרים: עלינו ממולדבה או ממדינות אחרות והם לא מגיעים מאוקראינה
אליהו מרידור:
 ולאן הם מוחזרים?
יולי יואל אדלשטיין:
מי שחוזר, חוזר לאותה מדינה שלישית
מיקי לוי:
אנחנו לא מדברים על אלה
מיקי לוי:
 זה בוועדה שלך - -
אליהו מרידור:
ולכן, אני מבקש לדעת אם המערכות שלנו יודעות לבצע איזו שהיא אבחנה בין מי שנמצא פה בהיותו פליט, שהמדינה הכירה בו כפליט לבין מי שמגיע כתייר, כמסתנן, שאם הוא נתפס או שהוא מספיק מתוחכם או יותר מזה, אם יש רשת שעומדת מאחוריו כמו ממדינות מוצא אחרות, הכינו אותו להציג את עצמו כפליט שמפחד לחזור למדינתו
מיקי לוי:
אבל יש לנו תבחינים בכניסה למדינת ישראל
מיקי לוי:
 כמו כן, יש כאן מספר שפעם ראשונה מונח על השולחן – כ-14,000 נשים וילדים
מיקי לוי:
 ברור לחלוטין שהם ברחו מאימת המלחמה
מיקי לוי:
 הם לא יהודים, הם לא רוצים להיות פה, הם לא מגישים בקשה לאיחוד משפחות, הם לא כלום
מיקי לוי:
 אנחנו צריכים לתת להם הגנה וצריכים לתת להם אשרה לחצי שנה, שתתחדש מדי פעם ואישורי עבודה כי אמרה כאן נציגת משרד המשפטים שמדובר בעיקר על נשים, שכדי שיהיה כסף קל ותהיה פרנסה, הן יתדרדרו לזנות
אליהו מרידור:
ואדוני יודע שכול 14,000 נפש האלה מגדירים את עצמם כפליטי מלחמה? זאת ההגדרה שלהם?
מיקי לוי:
אין הגדרה במסמכים
אליהו מרידור:
יופי, וזו בדיוק השאלה שלי
אורלי לוינזון-סלע:
מה, אז הם לא ברחו מהמלחמה?
אליהו מרידור:
לא כול מי שמגיע לכאן מאוקראינה מגיע כי הוא ברח מהמלחמה
מיקי לוי:
רגע, לא מתווכחים
מיקי לוי:
 חבר הכנת רביבו, המדינה תבוא ותגדיר את מי היא רוצה לגרש ועל זה אין ויכוח, למי היא רוצה לתת הגנה ומי יחזור חזרה לארצו כשתסתיים המלחמה
מיקי לוי:
 יש איזה שהם נתונים של 14,000, כי המשפחות שלהם והבעלים שלהן נותרו מאחור, הם לא באו איתן
מיקי לוי:
 זה נורא קל לאבחן את העניין הזה שמי שבא עם הבעל והוא נשוי – הבעל מן הסתם נמצא בארץ המוצא שלו
מיקי לוי:
 אנחנו מדברים כעם יהודי – היום נתנו להם חודש, עכשיו הגדילו את זה לחודשיים ואני בא ואומר שכדי להקטין את הפרוצדורה הזאת צריך להגדיל לארבעה חודשים, לשישה חודשים
מיקי לוי:
 כול חודש הם הולכים למשרדים כדי לקבל את זה וזה אטרף - -
שונית שחר:
הם לא מגיעים אלינו, זה מרחוק, זה באון-ליין
מיקי לוי:
אז חלקם לא יודעים וצריכים עזרה, זה לא משנה, זה די בלבול מוח
מיקי לוי:
 ואם בתוך זה יוכל להיות סעיף אחד שכול זמן שיש להם אשרה, הם יוכלו לעבוד
מיקי לוי:
 זה הכול
מיקי לוי:
 מדובר ב-99
מיקי לוי:
9% נשים
מיקי לוי:
 נשים
אליהו מרידור:
מה עם ה-20,000 הנוספים?
מיקי לוי:
תשאל אצלך
מיקי לוי:
 אני לא מתעסק בשוהים בלתי חוקיים, לא בזה עסקינן
מיקי לוי:
 בשוהים בלתי חוקיים תדון בוועדה שלך ואם נצטרך לבוא אנחנו להתארח אצלך – נבוא ונתארח, אם תהיה תרומה כזו או אחרת לטובת העניין
מיקי לוי:
 אנחנו מדברים כרגע – יש את כול אלה שהגיעו ממדינות אפריקה וטענו לפליטי מלחמה, יש פסיקות של בתי המשפט לעניין הזה, יש קביעה של המדינה על זה
מיקי לוי:
 באריתריאה עדין יש מלחמה - -
קריאה:
אין מלחמה
מיקי לוי:
אין
מיקי לוי:
 בית המשפט קבע שנגמר הנושא הזה של הטענה שהם ברחו מציפורניה של מלחמה
מיקי לוי:
 יותר מכך, הטיעון של "אני ברחתי כי אני לא רוצה להתגייס" – גם זה לא עמד בבית המשפט העליון
מיקי לוי:
 ולכן, זה יותר קל לוועדה שלך
מיקי לוי:
 אני ריכזתי היום את העניין כדי לנסות להביא לידי ביטוי את הלב היהודי, בסדר? אין לי הגדרה אחרת
אליהו מרידור:
האם אדוני שואף בהמשך לכך, מכיוון שחלק מה-14,000 הם ילדים, לפחות כשליש, לתת להם גם סעד במשהו?
אורלי לוינזון-סלע:
3,033
אורלי לוינזון-סלע:
 כמעט שליש
אליהו מרידור:
לתת להם גם אולי סעד חינוכי?
אורלי לוינזון-סלע:
הם חייבים לקבל, הם זכאים דרך אגב ללמוד בבתי ספר וטוב שכך
מיקי לוי:
אבל עוד פעם – שקודם המדינה תספק את האישורים שהם יעבדו - -
אליהו מרידור:
האם אדוני חושב לבקש לבחון חלופה נוספת להעביר אותם בהסכמה למדינה צד שלישי?
מיקי לוי:
 תראה, זה לגלגל את הבעיה לפתחה של מדינה אחרת
מיקי לוי:
 אני נושא עיני לסיום המלחמה
מיקי לוי:
 לא מדובר במספרים גדולים
מיקי לוי:
 אני חושב שהשקעת המדינה בזה שאעביר אותם למדינה אחרת, נשים וילדים ללא פרנסה, הן יכולות להתדרדר למקומות אפלים
מיקי לוי:
 שאלוהים יעזור לנו, והמלחמה הזאת תסתיים כי גלי ההדף שלה זה אותה אבן שאתה זורק למרכז אגם והגלים עד שמגיעים לחוף
מיקי לוי:
 זה פגיעה בכלכלה העולמית, התבואה נפגעה
מיקי לוי:
 40% מתצרוכת עולמית, זה משהו מוטרף
מיקי לוי:
 הנושא האנרגטי נפגע, הכול נפגע
מיקי לוי:
 העולם הזדעזע מהמלחמה הזאת אבל יום בהיר אחד מלחמות אמורות להסתיים ונקווה שזה יקרה
מיקי לוי:
 ולכן עכשיו לרכז מאמץ, לדבר עם מדינה, להעביר – הרי אני לא יכול להעביר לסתם מדינה אם אני לא מקבל את האישור של אותה מדינה
מיקי לוי:
     בשלב זה, אני רוצה לגלות את הנשמה היהודית
מיקי לוי:
 ניתן להם אשרות שהייה בין ארבעה חודשים לחצי שנה שכול פעם יתחדשו, וניתן להם אישור עבודה כדי שיוכלו להתפרנס
מיקי לוי:
 נעשה כאן דיון נוסף בעוד כמה חודשים כדי שיעקוב אחרי זה
מיקי לוי:
     בינתיים הושבתי את מבקר המדינה עם משרד הרווחה, עם רשות האוכלוסין ועם משרד המשפטים כדי שינסו לגבש איזה שהוא משהו כי כול אחד מושך לכיוון שלו
מיקי לוי:
      תודה, חבר הכנסת רביבו
מיקי לוי:
 מי רצה לדבר?
הילה טנא-גלעד:
סליחה אדוני, אני ממשרד המשפטים, ממחלקת ייעוץ וחקיקה למשפט בינלאומי, לגבי הנושא של אחת ההערות של דוח המבקר היה באמת לגבי הסכמי פטור מאשרות
הילה טנא-גלעד:
 כאן אנחנו אימצנו את ההמלצה ובאמת הוקם צוות ייעודי לנושא של בחינת הסכמי פטור מאשרות
הילה טנא-גלעד:
 הצוות התכנס כבר מספר פעמים יחד עם כול הגורמים כאן כדי לבחון את הדברים ולראות שאנחנו עם האצבע על הדופק לגבי המדינות
הילה טנא-גלעד:
 אנחנו בוחנים את אישורי הסירוב, הגשת בקשות מקלט, הישארות מעבר לאשרות, כדי להבין גם את המצב לאשורו מבחינת המדינות שכבר חתומות על הסכמים וגם להבין איפה פנינו הלאה, ואנחנו מבצעים אחרי זה מעקב שוטף גם עם גורמי המשטרה וגם עם משרד ראש הממשלה כדי להבין את המצב
מיקי לוי:
תודה על ההערה החשובה
מיקי לוי:
 מה תאריך היעד?
הילה טנא-גלעד:
הצוות הזה שולב להחלטת הממשלה בנושא מאבק בסחר בבני אדם, 1862
הילה טנא-גלעד:
 הנקודה הבאה שנדווח לצוות היא בספטמבר 2023, אנחנו צריכים לדווח לוועדת המנכ"לים לגבי ההתקדמות והעשייה - -
מיקי לוי:
ארשום את זה אצלי לתיק תזכורת, ככה חינכו אותי
מיקי לוי:
     יש עוד מישהו שפספסתי? אני רוצה מאוד להודות לכם
מיקי לוי:
 תם ולא נשלם
מיקי לוי:
 יש כאן הרבה פרצות, יש כאן הרבה חיבורים, יש כאן הרבה מאוד תיאומים ואנחנו ננסה לתכלל את זה עם הישיבה שביקשתי מכם לעשות יחד, ואם יהיה צורך תגידו לי ואעשה דיון מעקב נוסף
מיקי לוי:
 אנחנו נוציא את המכתב שניתן לוועדה לשר הפנים בבקשה לנסות ולהאריך את זה לא כפי שנהוג באירופה, אני לא עומד בזה, שנה עד שלוש שנים אבל אני כן יכול לעמוד בין ארבעה חודשים לשישה חודשים
מיקי לוי:
 זה ייתן איזה שהוא ביטחון לאותם שוהים וגם ייתן להם גם אפשרות לצבור קצת כסף ולעודד אותם בסיום הדרך לחזור חזרה לארצם
מיקי לוי:
      אני רוצה להודות לכולם על הדיון המאוד-מאוד חשוב הזה
אליהו מרידור:
תודה רבה לך, אדוני
מיקי לוי:
תודה רבה, חבר הכנסת רביבו
מיקי לוי:
צוהריים טובים, אנחנו בנושא היערכות משרד האוצר, בנק ישראל וגופי אסדרה נוספים להשלכות האפשרויות לרפורמה המשפטית על מדינת ישראל, ההשלכות שלה על הכלכלה הישראלית
מיקי לוי:
      בפתיחת הדיון הזה, אני מבקש להגיד נושא שהתייחסנו אליו בפעם הקודמת: הוצאת צו הבאה למפכ"ל ולמפקד משמר הגבול
מיקי לוי:
 אני מבקש להודיע שהגענו להסכמה והמפכ"ל ומפקד מג"ב יגיעו לדיון בוועדה על דוח המבקר החמור בנושא הערים המעורבות ב"שומר חומות"
מיקי לוי:
 חבל שהדיון הזה נדחה כל כך הרבה זמן ושהיינו צריכים לאיים בצו הבאה
מיקי לוי:
 בסופו של עניין, השכל הישר ניצח, הוועדה לביקורת המדינה תדון בדוח ובממצאיו בנוכחות שני הגורמים שהאחריות מוטלת על כתפיהם
מיקי לוי:
 נוכל לבחון מה קרה ולמה, ובעיקר מה נעשה מאז
מיקי לוי:
 זו המחויבות שלנו לציבור
מיקי לוי:
      אני רוצה להודות לחברתי וחברת הוועדה, חברת הכנסת גוטליב
טלי גוטליב:
לפחות מישהו מודה לי
טלי גוטליב:
 מישהו אחד מודה לי
מיקי לוי:
אני רוצה להודות לחברתי, חברת הוועדה חברת הכנסת טלי גוטליב, שסייעה ותיווכה
מיקי לוי:
 הראית שכוחה של הכנסת כריבון ומעמדה חשוב לך לא פחות ופעלת מתוך מקום ענייני וראיית הטוב
טלי גוטליב:
בשמי ובשם חבריי מהקואליציה, זה לא רק בשמי
ארז מלול:
עמדנו מאחוריה
מיקי לוי:
ואני מודה לך ולכם על כך
מיקי לוי:
 אז עם זה גמרנו
מיקי לוי:
 אנחנו נדון בנושא, נוציא מכתב כפי שסוכם
טלי גוטליב:
שלושה מועדים
טלי גוטליב:
 אתה כבר יודע
מיקי לוי:
נוציא שלושה מועדים, אני כבר אומר שאני מוציא אחד לשבוע הקרוב, אפילו לתחילת - - -
ארז מלול:
לא בחול המועד פסח, תעשה לי טובה
מיקי לוי:
לא, לא, אני אף פעם לא עושה ופוגע - - -
טלי גוטליב:
אבל העברתי למפכ"ל שזה יהיה שלושה מועדים במאי
מיקי לוי:
אין בעיה
אליהו ברוכי:
- - - אם אפשר, בכלל לא - - -
מיקי לוי:
אם הוא יבוא לתחילת דיון, נגיד בשבוע הבא, לחצי שעה אפילו, בגלל הרמדאן
טלי גוטליב:
טוב, אבל רגע, זה רעיון לא טוב להגיד לי תודה, כי אמרנו מועדים במאי, יש על זה הסכמה, הם יגיעו במאי
טלי גוטליב:
 בסדר?
מיקי לוי:
אין בעיה, אני מוציא אחד נוסף בשבוע הבא
טלי גוטליב:
אין בעיה, כי אחד - - - כי במאי יהיה מועד שהוא מגיע
טלי גוטליב:
 זאת המילה שלי בתוך - - -
מיקי לוי:
 אני עומד במילה שלך
מיקי לוי:
 שלושה מועדים במאי ומועד אחד בשבוע הבא, עם הארה על החשיבות שאנחנו רואים אפילו בדיון זריז טרם רמדאן
מיקי לוי:
 ככה נכתוב את זה
מיקי לוי:
      אוקיי, היערכות משרד האוצר, בנק ישראל וגופי אסדרה נוספים להשלכות האפשריות של הרפורמה המשפטית על הכלכלה בישראל
מיקי לוי:
 בקשה לחוות דעת לפי סעיף 21 לחוק מבקר המדינה
מיקי לוי:
 בנק ישראל, בבקשה
טלי גוטליב:
רגע, למה לא חברי הכנסת בזכות דיבור?
מיקי לוי:
בבקשה, חברי הכנסת בזכות דיבור
מיקי לוי:
 את רוצה להיות ראשונה, חברת הכנסת גוטליב?
טלי גוטליב:
מה שחבריי אומרים
ארז מלול:
מגיע לה
טלי גוטליב:
קודם כל אומר שלצערי הרב, כמו שאנחנו מתבשרים על ידי חברינו בוועדת חוקה וחברינו בקואליציה, הרפורמה, אני לא רוצה לומר שהיא בר מינן, אבל היא לא רלוונטית כרגע
טלי גוטליב:
 כי הדבר היחיד שנותר על הפרק זה שינוי המבנה של הוועדה למינוי שופטים שממילא מתיישבת, לכל הפחות עם המתווים השונים שהוצעו על ידי הגורמים השונים
טלי גוטליב:
 ולכן הרפורמה היא לא רלוונטית
טלי גוטליב:
      אבל אני פה חייבת לומר לכם כחברת כנסת שלקחה חלק ברפורמה הזו
טלי גוטליב:
 הרי הרפורמה עוסקת במערכת היחסים בין הכנסת כמחוקקת לבית המשפט העליון בשבתו כבג"ץ והיא נגעה לארבע נקודות: הוועדה למינוי שופטים – בכל הכבוד, זה לא עניינכם, אני שמה את זה בצד, ולגבי שלושת הנקודות - - -
מיקי לוי:
אין לי גם כוונה להתעסק עם זה
טלי גוטליב:
 לגבי שלושת הנקודות הנוספות שהן היו הרפורמה שכרגע היא לא רלוונטית – ודרך אגב, צריך לשקול למה צריך לקבל חוות דעת על משהו לא קיים – הרפורמה אומרת שבית משפט עליון לא יוכל להתערב בהחלטות ממשלה חוקיות מהשיקול של חוסר סבירות
טלי גוטליב:
 לא נוגעים בסבירות החלטות בית משפט שלום או בית משפט מחוזי כשבתו בבית משפט לעניינים מינהלים, וגם לא בבית המשפט העליון בשבתו כבג"ץ שדן בדברים המאוד שיורים שנותרו לו שקשורים למערכת היחסים בין האזרח לרשות
טלי גוטליב:
 ולכן אין שום מושג איך מישהו שקורא לעצמו כלכלן או בנקאי, בכל הכבוד, מעז לומר או לצאת או להוציא את דיבת הארץ הזו רעה בכל מה שקשור לאי התערבות בהחלטה חוקית של ממשלה, כממשלה סביב שולחן הממשלה, בחוסר סבירות
טלי גוטליב:
 זה אחד
טלי גוטליב:
     באשר לייעוץ המשפטי שגם כן, זה כבר לא עומד על הפרק, אז לכן אני אומרת, אני לא מבינה למה התכנסנו לאור השינוי בדבר הזה
טלי גוטליב:
 גם לגבי הייעוץ המשפטי שכמובן עד כמה ממילא, זכותה של כל נושא משרה בתוך הממשלה ברשות המבצעת, גם לשכור או לפנות למיקור של ייעוץ משפטי, אז אינני יודעת מה זה מפריע למי שקורא לעצמו כלכלן או לא יודעת מה, באשר הוא בעולם הכלכלה
טלי גוטליב:
      ובדבר האחרון שנותר בתוך הרפורמה הזאת היא כפי שאני אמרתי, זה כל מה שקשור להתערבות בחקיקה
טלי גוטליב:
 אז אני לא שמעתי אף נציג של אף בנק ישראל בכנסת הקודמת שואל את עצמו, אחרי שהחוק שאנחנו הבאנו עכשיו בפסקת התגברות שכבר לא רלוונטי כי הרפורמה לא ממשיכה, שקשור לאותה הצעת חוק, באותו מבנה שהציע גדעון סער בכובעו כשר משפטים דאז, וזה כבר הגיע לקריאה הטרומית, עבר את כל ועדת חוקה, את כל שלבי החקיקה, הגיע לטרומית, ואף אחד מנציגי הבנקים והכלכלנים והרופאים והטייסים והמוחים למיניהם, לא אמרו דבר וחצי דבר
טלי גוטליב:
      כל מה שיש כאן וכל התרעומת הזאת היא, זה מין איזשהו הוצאת דיבה לקריאה לדיקטטורה ומילים כאלה קוסמטיות שמאחוריהן אין דבר חוץ מהפחדת הציבור
טלי גוטליב:
 לכן אני סבורה שבכל הכבוד: אנחנו לא נמצאים במצב שאנחנו מבקרים את המדינה, כי זה המחוקק, ולמחוקק מותר לחוקק חוקים
טלי גוטליב:
 ועוד לפני שחוקקו החוקים הללו, אני לא רואה איך יש סמכות בכלל, סמכות על פי דין, לבקש חוות דעת איך תפגע, חוק מסוים איך הוא יפגע במשהו
טלי גוטליב:
 עם כל הכבוד, אנחנו בביקורת המדינה, והסמכות היא מסוימת מאוד
טלי גוטליב:
 ואנחנו לא מבקרים פה את המדינה, כי אנחנו עוד לא חוקקנו את החוקים הללו
טלי גוטליב:
 ולכן שיהיה ברור שבגלל זה אנחנו בוועדה הזו נצביע נגד
מיקי לוי:
שכנעת אותי
מיקי לוי:
 את יודעת למה שכנעת אותי?
טלי גוטליב:
כי אני אומרת דברים עם הגיון
מיקי לוי:
מכיוון שאני לא מתכוון לטפל, הנה, אני אגיד: רפורמה ולא מהפכה כדי שתהיי מבסוטית, והכותרת של הדיון הזה: היערכות משרד האוצר, בנק ישראל וגופי אסדרה נוספים להשלכות האפשריות של המצב הקיים
מיקי לוי:
 יש בחוץ אירועים כלכליים לא פשוטים, לא מעניין אותי בגלל מה, המצב הקיים
מיקי לוי:
 כל הנושאים של ועדת חוקה שסקרת אותם, כל הנושאים המשפטיים, שילכו לוועדת חוקה, לא אצלי
טלי גוטליב:
כן, אבל איך אתה יכול להורות פה
מיקי לוי:
מכיוון - - -
טלי גוטליב:
אני לא סתם מתנגדת
טלי גוטליב:
 כרגע אתה לא יכול
טלי גוטליב:
 זה מערך ביקורת המדינה
טלי גוטליב:
 הסמכות שיש לך אדוני, זה להורות לחיווי דעה או דוחות מבקר המדינה על דברים שהמדינה עושה
טלי גוטליב:
 לא על חוק שעוד לא קיים
ארז מלול:
אדוני היושב-ראש, זה המפגינים, מה אנחנו קשורים - - -
טלי גוטליב:
זה לא עדויות סברה פה
מיקי לוי:
אני לא מתעסק, לא עם מפגינים - - -
ארז מלול:
לא, אבל אתה אומר: המצב שיצר - - - אין מצב כזה
מיקי לוי:
יש מצב
ארז מלול:
תפנה לראשי העיר - - -
טלי גוטליב:
אבל אין לך סמכות
מיקי לוי:
יש לי סמכות
טלי גוטליב:
 אני חושבת שאין
טלי גוטליב:
 אפשר לשאול
מיקי לוי:
תכף נשמע את היועץ המשפטי, בסדר? עוד מישהו מחברי הכנסת בבקשה? לא
מיקי לוי:
 בבקשה היועץ המשפטי לפני שאני מעביר את זה
גלעד קריב:
מבחינת הסמכות, הבקשה לחוות דעת, לפי הכותרת היא: היערכות של גופים מבוקרים מסוימים, שזה משרד האוצר, גופי הסדרה נוספים בתחום הכלכלה
גלעד קריב:
 ההיערכות שלהם, איך הם נערכים למקרה שתהיה פגיעה בכלכלה הישראלית
טלי גוטליב:
נו, אתה לא צוחק עלי, כן? אדוני היועץ המשפטי
טלי גוטליב:
 למקרים שיהיה פגיעה, מקרים תיאורטיים
מיקי לוי:
יש כבר פגיעה
טלי גוטליב:
הגם, אתה לא יכול, אנחנו לא עדות סברה
טלי גוטליב:
 אנחנו בסך הכול חברי כנסת
מיקי לוי:
אבל יש כבר עדות
מיקי לוי:
 אבל יש כבר - - -
טלי גוטליב:
אנחנו רק חברי כנסת
מיקי לוי:
נכון, אבל יש כבר פגיעה
מיקי לוי:
 אני והוועדה לביקורת המדינה רוצה לדעת, מה עושה בנק ישראל, מה עושים באוצר, כדי לעמוד בפני הפרץ הזה
מיקי לוי:
 יש פגיעה, מה לעשות
טלי גוטליב:
אני לא, בכל הכבוד אני חושבת שאין סמכות לבקש את זה
מיקי לוי:
חברת הכנסת גוטליב - - -
טלי גוטליב:
אני לא מתווכחת, מכאן שאני מצביעה נגד
מיקי לוי:
א' יש
מיקי לוי:
 יבוא משרד האוצר ויגיד: אתה טועה
מיקי לוי:
 הוועדה טועה
מיקי לוי:
 אין שום פגיעה, הכול בסדר
מיקי לוי:
 על מי מנוחות, אז נדחה את זה למעקב לעוד חודשיים
מיקי לוי:
 אין לי בעיה עם זה
מיקי לוי:
 אבל אני יכול לעשות את זה
טלי גוטליב:
אני חושבת שזה לא הזמן, במיוחד לאור מה שקורה היום
טלי גוטליב:
 חבל על הצבעת נגד, חבל על העניין, חבל להניע את זה
טלי גוטליב:
 זו דעתי
טלי גוטליב:
 כרגע לדעתי צריך לדחות את הדיון
ארז מלול:
היא אומרת כי היא מכבדת אותך
מיקי לוי:
בסדר, אני סתם אומר – שער הדולר, אין כאן עניין של הצבעות
מיקי לוי:
 שער הדולר סתם
ארז מלול:
ארבע בנקים נפלו בארצות הברית, גם אנחנו אשמים?
מיקי לוי:
 אני לא עוסק - - -
ארז מלול:
תעשה גם
ארז מלול:
 מה קורה בבנקים
מיקי לוי:
אבל אני לא עוסק בהם
מיקי לוי:
 אי אפשר להביא מצב היפותטי
אליהו ברוכי:
השאלה היא האם אפשר לעוד סתם להתכונן, להתארגן עם הנפילות האלה?
מיקי לוי:
שיבוא יגיד
מיקי לוי:
 שיבוא יגיד, אתה ועדה לביקורת המדינה
טלי גוטליב:
אני רק אומרת שאנחנו לא - - -
שקלים:
אז מה זה קשור לרפורמה?
מיקי לוי:
לא אמרתי רפורמה
מיקי לוי:
 אם לא שמת לב – תיקנו
טלי גוטליב:
רגע, בגלל שאנחנו לא עוסקים
טלי גוטליב:
 אבל אנחנו כבר לא עוסקים
טלי גוטליב:
 אני אומרת, הצבעת הנגד שלנו היא לא תיאורטית
טלי גוטליב:
 כמו שאמרתי בפעם הקודמת, הרי אנחנו דואגים למדינה
טלי גוטליב:
 כרגע בעיני זה דיון אקדמי-תיאורטי לחלוטין
טלי גוטליב:
 בטח ובטח ולאור העובדה שאין התקדמות עם הרפורמה
טלי גוטליב:
 בכל הכבוד
טלי גוטליב:
 מבנה הוועדה למינוי שופטים בכלל לא נושא בתוך השיח הזה
טלי גוטליב:
 ולכן צריך לדחות את ההצבעה הזאת, אם בכלל, לתקופה של עוד חודשיים, לראות שאנחנו חוזרים למושב הקיץ ולראות מה אנחנו עושים בכלל
טלי גוטליב:
 לדעתי זה לא יידרש
ארז מלול:
אדוני היושב-ראש, בישיבה הקודמת – דרך אגב, אני מסכים עם כל מילה של חברתי
מיקי לוי:
אין לך ברירה
טלי גוטליב:
למה? זה עם היגיון
ארז מלול:
חוץ מזה שהרפורמה חיה וקיימת
ארז מלול:
 את אומרת שאין רפורמה – היא חיה וקיימת
מיקי לוי:
אני לא מתעסק איתה, יש ועדת חוקה
טלי גוטליב:
אולי אני לא מסכימה
טלי גוטליב:
 זאת האמת, די, מספיק
טלי גוטליב:
 בעיני היא כבר עוד שנייה בר מינן
ארז מלול:
אדוני היושב-ראש, אתה היית איתנו בדיון הקודם על המפכ"ל, דוח שומרי החומות, נכון? שרצית לדון ואמרת: אם יקרה לאור מה שקרה
ארז מלול:
 עכשיו – לא קרה
ארז מלול:
 כשקורה, דנים
מיקי לוי:
מה זאת אומרת לא קרה? אין פגיעה כלכלית?
ארז מלול:
עדיין אין
מיקי לוי:
 יבוא מבקר המדינה ויגיד: אין פגיעה כלכלית
ארז מלול:
אז שיגיד
טלי גוטליב:
אנחנו, זה לא - - -
ארז מלול:
שיבוא
ארז מלול:
 ואם ידון ואם יקרה פגיעה כלכלית, ויעיד בגלל א', ב', ג' - - -
טלי גוטליב:
זה כמו עדויות סברה
טלי גוטליב:
 מה יהיה אם, אם ,אם
טלי גוטליב:
 אנחנו בביקורת המדינה
ארז מלול:
זה חורג לחלוטין
טלי גוטליב:
צריך לדחות את הישיבה הזאת ולראות אם היא רלוונטית על הנושא הספציפי הזה בעוד חודש-חודשיים
ארז מלול:
וגם אם יש פגיעה כלכלית, כל שנה יש יוקר המחייה וכו'
ארז מלול:
 זה לא קשור עכשיו למצב היום
ארז מלול:
 זה קשור למשהו גלובאלי וכו'
ארז מלול:
 זהו
טלי גוטליב:
 צריך לדחות את ההצבעה הזאת
מיקי לוי:
 עוד מי מחברי הכנסת? לדעתכם אין צורך לבקש ממבקר המדינה להכין דוח על המצב
מיקי לוי:
 גם מה שאמר נגיד בנק ישראל, ורק מה שהוא אמר, אני לא
טלי גוטליב:
זה אמירות, על אמירות לא מבקשים דוח
טלי גוטליב:
 דוח זה דבר מקודש
טלי גוטליב:
 זה דורש עומק ובדיקת עומק
ארז מלול:
זה משהו אמפירי שדורש, כל אחד - - -
טלי גוטליב:
כן, על מה?
מיקי לוי:
 יש, הוא יבוא ויגיד: אין פגיעה
מיקי לוי:
 הבדיקה האמפירית שלי היא הוכיחה שהכול בסדר
טלי גוטליב:
לדעתי זה לא רציני
טלי גוטליב:
 קטונתי, אבל זה לא רציני כי לא ככה מבקרים
טלי גוטליב:
 בעיני דוח ביקורת על קדושתו וחשיבותו, ואני באמת מחשיבה מאוד את דוחות מבקר המדינה ולכן אומרת את זה: זה לא השלב, אדוני היושב-ראש
טלי גוטליב:
 להצביע נגד הכי קל לנו
טלי גוטליב:
 לדעתי זה לא השלב
טלי גוטליב:
 נחכה
מיקי לוי:
תצביעו נגד
מיקי לוי:
 אין בעיה
טלי גוטליב:
נצביע, בסדר גמור
מיקי לוי:
לפני שאתם מצביעים נגד, אני רוצה לשמוע – אלא אם כן יש עוד חברי כנסת? תראו איך שולחים אתכם, כמו חיילים
דן אילוז:
למה שולחים? בדיוק להפך
טלי גוטליב:
איזה שולחים? אדוני, היושב-ראש - - -
דן אילוז:
בפעם האחרונה שבדקתי - - -
שקלים:
הרמת לנו להנחתה עכשיו
טלי גוטליב:
לא, אני לא מוכנה לקבל את האמירה הזאת
טלי גוטליב:
 אף אחד לא שולח אותנו
טלי גוטליב:
 להזכיר ליושב-ראש, שבפעם הקודמת באנו, בישיבה הקודמת, באנו לפה להצביע נגד זימון בצו הבאה של המפכ"ל
טלי גוטליב:
 אני לא זוכרת שמישהו מאיתנו פה הצביע נגד
טלי גוטליב:
 אני זוכרת שכולנו פה התכנסנו למצוא פתרון
טלי גוטליב:
 עם כל הכבוד
ארז מלול:
נכון
מיקי לוי:
חברת הכנסת גוטליב, זה לא דומה
טלי גוטליב:
זה בטח שזה דומה
שקלים:
זה כן דומה
מיקי לוי:
 אני מבקש לשמוע טרם הבאת הנושא להצבעה את משרד מבקר המדינה וגם את נציגיו של בנק ישראל
מיקי לוי:
     בבקשה אדוני
דניאל פרידמן:
רק להבהיר, אתה מבקש עמדה על הפנייה שלך למבקר המדינה
דניאל פרידמן:
 לנו אין עמדה בנושא הזה, אנחנו לא מרגישים שזה בתחום הסמכות או העניין שלנו
דניאל פרידמן:
 יפנו למבקר המדינה לבחון את ההיערכות שלנו ואין עם זה שום בעיה
דניאל פרידמן:
 בהתאם למה שאתם מעוניינים בו
מיקי לוי:
אני שמעתי, כולנו שמענו, את נגיד בנק ישראל, פרופ' ירון אמיר, שמענו אותו
מיקי לוי:
 שמעתי את הדברים שלו
מיקי לוי:
 מצדי אתה יכול לחזור רק על הדברים שלו, אין לי בעיה עם זה
דניאל פרידמן:
לא, בסדר, גם לי אין בעיה
אליהו ברוכי:
אז תבקש שהוא יבוא לפה
מיקי לוי:
זה לא הצורך
דניאל פרידמן:
זה לא מה שנשאלתי
מיקי לוי:
אני נותן לו את הכבוד המגיע לו, הוא ראש רשות
מיקי לוי:
 הוא רשות שהכנסת לא אחראית עליו, הוא עצמאי לחלוטין
מיקי לוי:
 הנה אני נותן לך מהניסיון שלי
ארז מלול:
מכל מלמדי השכלתי
מיקי לוי:
ולכן אני לא יכול להביא אותו בצו הבאה
אליהו ברוכי:
לא בצו הבאה, בהזמנה לדיון הוא בטח יבוא
מיקי לוי:
לא, אתה יודע
מיקי לוי:
 הנה הוא שלח נציג
מיקי לוי:
 זה בסדר גמור
מיקי לוי:
 נציג בכיר, אני מכיר אותו
מיקי לוי:
 בבקשה אדוני